افغانستان میں طالبان کے حملوں میں سیکیورٹی فورسز کے 10 اہلکار ہلاک

افغانستان میں پولیس اور فوجی بیسز پر طالبان کے حملوں میں سیکیورٹی فورسز کے 10 اہلکار ہلاک ہوگئے ہیں۔

خبر کا کوڈ: 2505

تاریخ: 17 September 2018 - 20:08

مقدس دفاع نیوز ایجنسی کی بین الاقوامی رپورٹر رپورٹ کے مطابق، افغانستان میں پولیس اور فوجی بیسز پر طالبان کے حملوں میں سیکیورٹی فورسز کے 10 اہلکار ہلاک ہوگئے ہیں۔ افغان حکام کے مطابق شمالی مغربی صوبے باغدیس کے دارالحکومت قلعہ نو کے قریب طالبان کے حملے میں 'ریزرو یونٹ' کے کمانڈر عبدالحکیم سمیت 5 پولیس کے 5 افسران ہلاک ہوئے۔ باغدیس کے گورنر کے ترجمان نے کہا کہ فائرنگ کے تبادلے میں طالبان کے تقریباً 22 جنگجو ہلاک جبکہ 16 زخمی ہوئے۔

دوسری جانب شمالی بغلان صوبے میں طالبان نے آرمی اور پولیس کی مشترکہ بیس پر دھاوا بول دیا۔ صوبائی پولیس کے سربراہ کے مطابق طالبان کے حملے میں آرمی کے 3 اور پولیس کے 2 افسران ہلاک ہوئے۔ صوبائی پولیس چیف کا کہنا تھا کہ سیکیورٹی فورسز سے لڑائی میں طالبان کے کم از کم 20 جنگجو ہلاک ہوگئے۔

پیغام کا اختتام/